kardosdrur/scandi-wiki huggingface dataset:
Olinda

Olinda er en by og kommune i nordøstlige Brasilien ved Atlantkysten, i delstaten Pernambuco. Byen blev grundlagt år 1535 og blev den største og vigtigste by i området, i en region med betydende sukkerrørsdyrkniner.  Olinda har i dag ca. 380.000 indbyggere og er en del af Recifes opland. Centrale Olinda, med mange historiske bygninger fra kolonitiden har siden 1982 været optaget på UNESCOs Verdensarvsliste.

Verdensarvsområder i Brasilien
Byer i Brasilien
Dansk Cricket Forbund

Dansk Cricket-Forbund er cricketens officielle specialforbund i Danmark. Forbundet blev stiftet ved et møde i Odense i 1953, hvor 31 klubber var repræsenteret. Cricket i Danmark havde fra 1889 og frem til Dansk Cricket-Forbund blev stiftet været organiseret under Dansk Boldspil-Union.
I 1954 havde forbundet 1.972 medlemmer i 42 klubber, i 2011 var medlemstallet cirka 2.300 fordelt på 36 klubber.

Det var KBU-formand, Kurt Nielsen fra Boldklubben Frem, som var den store foregangsmand for at få cricketsporten skilt ud fra fodbold, så cricketsporten fik sit eget forbund under Danmarks Idræts-Forbund.
 
I 1954 indførte Dansk Cricket-Forbund en landsdækkende Danmarksturnering. Den er blevet stærkt domineret af de to klubber Svanholm Cricketklub (24 mesterskaber) og Aalborg Boldspilklub (16 mesterskaber), som til sammen har vundet 40 mesterskaber.
Samme år spillede Danmark sin første landskamp mod et engelsk hold fra Oxford. Året efter, i 1955, spillede Danmark uafgjort i den første rigtige landskamp mod Holland i Haag.
 
Dansk Cricket-Forbunds Pokalturnering blev indført i 1964, hvor B.1909 vandt finalen over Horsens Cricket Club.

Dansk Cricket-Forbunds formænd 
 Kurt Nielsen 
 Leo Clasen 
 Erling Froulund
 Ove Dalsgaard
 Lars Kruse 
 Jørgen Holmen
 Claus B. S. Hansen
 Thomas Kentorp
 Umair Butt

Kilder 
 Dansk Cricket-Forbund - Officiel hjemmeside for DCF

Cricket
Cricket Forbund
Etableret i 1953
Stortoppet hvene

Stortoppet hvene (Agrostis gigantea) er et almindeligt græs i Danmark. Det vokser både på fugtig, leret jord og på sandede overdrev. Det blomstrer i juli-august.

Stortoppet hvene minder om alm. hvene, men er 50-90 cm høj, med normalt mere end 5 mm brede blade og en skedehinde på de vegetative skud, der er 1,5-6 mm lang.

Kilder 
 Signe Frederiksen et al., Dansk flora, 1. udgave, Gyldendal 2006. .

Hvene
Maia (bog)

Maia er en roman af den engelske forfatter Richard Adams udgivet i 1984.

Handling 
Historien om Maia, en 15-årig pige,som lever i Bekla-imperiet. Hun bliver forført af sin stedfar. Dette opdager hendes mor, Morca, som løser situationen ved at sælge hende som slave. Morca viser sig senere ikke at være Maias rigtige mor.

Maia kommer til at tjene som senge-slave hos en højtstående efterretningsagent for Bekla. Her møder hun bl.a. Occula, som er en sort senge-slave. Under opholdet bliver Maia udlånt til andre rigmænd, og hun får også et forhold til Occula.

Efter mange eventyr og kampe, lykkes det Maia at genvinde sin frihed. Hun bliver gift med sin elskede. Efter 2 år vender hun tilbage med sin søn og møder ved et tilfælde Occula. Denne fortæller om hvordan hun besejrede den onde dronning Fornis. Hun prøver at overtale Maia til at vende tilbage, men Maia afslår for at vende tilbage til gården.

Romaner fra England
Litteratur i 1984
Bøger af Richard Adams
Belize barriererev

Belize barrierev er det længste barriererevssystem på den nordlige halvkugle. Charles Darwin beskrev i 1842 korallrevet som "det mest bemærkelsesværdige rev i Vestindien".
Barriererevet har siden 1996 været på UNESCOs verdensarvsliste.

Geografi 
Revet ligger ca. 300 meter ud for kysten i nord og til ca. 40 km ud for Belizes sydlige kyst. Barriererevet udgør en 300 km lang strækning af det 900 km lange Mesoamerikanske barriererevssystem, som fortsætter fra Cancún indtil nordøstlige spids af Yucatanhalvøen forbi Riviera Maya op til Honduras hvilket gør dette koralrev til et af de største i verden efter Great Barrier Reef i Australien og efter Ny Kaledoniens barriererev.

Betydning 
Belize barriererev er Belizes største turistattraktion og anvendes til bl.a. sportsdykning og snorkling.

De mange fisk, der lever i revet, gør Belizes barriererev til en vigtig fødevareresource for landets befolkning. Over halvdelen af befolkningen er økonomisk afhængig af revet.

Trusler 
I periode 2009-2018 var revet af UNESCO klassificeret som umiddelbart truet som følge af olieboringer i og omkring det. I 2017 forbød Belizes regering alle sådanne boringer, hvilket gjorde, at UNESCO fjernede denne klassifikation igen.

Der er dog flere trusler mod revet i forbindelse med de globale klimaforandringer. Korallerne er meget følsomme over for stigende havtemperaturer, og med havenes stigning følger også mindre sollys til korallerne, hvilket de ligeledes har det svært med. Endelig sker der en forsuring af havet som følge af den øgede mængde kuldioxid i atmosfæren. Disse forhold vil korallerne normalt kunne tilpasse sig ti, men fordi forandringerne sker så hurtigt, er dette vanskeligt, hvilket nedbryder revet.

Endelig er de enorme mængder af plastik, der har hobet sig op i verdenshavene, også et problem for koralrev. Plasten har vist sig at medbringe bakterier, der ligeledes nedbryder korallerne.

Referencer

Eksterne henvisninger 

 UNESCO World Heritage Center - Belize Barrier-Reef Reserve System

Verdensarvsområder i Nord- og Sydamerika
Verdensarv i Belize
Rev
Barriererev
Almindelig penselmos

Almindelig penselmos (Cirriphyllum piliferum) er et almindeligt mos i Danmark på leret og fugtig bund. Det videnskabelige artsnavn piliferum betyder 'endende i et hår' (af latin pilus 'hår' og fero 'bærer'),

Alm. penselmos har åbent fjergrenede skud, hvis trinde grene ender i en karakteristisk hvid, penselformet spids. Sporehuse er meget sjældne.

Kilder 
 Andersen, A.G. et al. Den danske mosflora. I. Bladmosser, 1976, Gyldendal, .

Eksterne henvisninger 

Brachytheciaceae
Planter i Danmark
Cirriphyllum

Cirriphyllum (Penselmos) er en slægt af mosser med 9 arter i verden. To arter findes i Danmark. Cirriphyllum betyder 'blade med slyngtråd' (af latin cirrus 'slyngtråd' og græsk phyllo 'blad'), hvilket hentyder til nogle arters lange, tynde bladspids.

 Alm. penselmos Cirriphyllum piliferum
 Tæt penselmos Cirriphyllum crassinervium

Kilder 
 Mogensen, G.S. & Goldberg, I. Danske og latinske navne for mosser, der forekommer i Danmark, 2005. pdf-dokument
   Wiktionarys definition på ordet cirrus
   Wiktionarys definition på ordet phyllo

Mosslægter
Brachytheciaceae
AFA katalog

AFA-katalogerne er en række danske frimærkekataloger, der er udkommet siden 1935, hvor den århusianske frimærkehandler Harry Poulsen udgav det første katalog. Siden da var det i mange år Lars Boes der stod for udgivelsen af AFA-katalogerne indtil år 2000, hvor Erling Daugaard, ejeren af filateli-virksomheden Nordfrim, overtog udgivelsen af katalogerne.

AFA udgiver hovedsagelig kataloger over udgivne frimærker fra Danmark, Vest- og Østeuropa samt et specialkatalog over danske og danskrelaterede frimærkeudgivelser. Desuden udgives tidsskriftet Populær Filateli ti gange årligt, hvor de nyeste frimærkeudgivelser katalogiseres som supplement til frimærkekatalogerne, der som regel udgives én gang årligt.

Kildehenvisninger

Eksterne henvisninger 
 AFA - Officiel hjemmeside 

 Nordfrim - Officiel hjemmeside  

Opslagsværker
Filateli
Etableret i 1935
Quebrada de Humahuaca

Quebrada de Humahuaca er en bjergdal i provinsen Jujuy, i det nordvestlige Argentina og ca. 1649 km nord for hovedstaden Buenos Aires. Den er ca. 155 km lang, og er afgrænset af Altiplano i vest og nord, af Andesbjergene i øst, og af de varme sletter Valles Templados i syd.

Navnet Quebrada (bogstavelig oversat: «brud») kan oversættes med en dyp dal eller kløft. Det har også fået sit navn fra Humahuaca, en lille by med 11.000 indbyggere i bjergdalen. Floden Río Grande, som er tørlagt om vinteren, løber gennem Quebrada om sommeren.

Regionen har altid været  knudepunkt for økonomisk, social og kulturel kommunikation. Den blev befolket for mere end 10.000 år siden af de første jægere og samlere. Stedet var også en vigtig handelsvej for Inkariget i det 15. århundrede, da det var en vigtig kobling mellem vicekongedømmet Río de la Plata og vicekongedømmet i Peru. Stedet var også vigtig i den argentinske uafhængighedskamp, med flere slag og kampe.

Quebrada de Humahuaca kom UNESCOs verdensarvsliste den 2. juli 2003.

Eksterne henvisninger 

 UNESCO World Heritage Centre – UNESCOs side om stedet.
 Jujuy Province – Officiel hjemmeside (spansk).

Argentinas geografi
Verdensarvsområder i Argentina
Dale
Joya de Cerén arkæologiske park

Joya de Cerén (spansk for Ceréns juvel) er en arkæologisk plads i El Salvador med et bemærkelsesværdigt velbevaret landbrugsområde fra den tidlige Mayacivilisation.

Området er en af de vigtigste arkæologiske udgravninger i Mellemamerika, fordi det viser, hvordan livet var for almindelige mennesker. Joya de Cerén betegnes ofte som Amerikas Pompeji.

Historie 
Omkring år 600 fik gik den nærliggende vulkan i et stort udbrud, som begravede byen under 14 lag aske. Takket være dette, blev byen beskyttet mod naturens kræfter. Man tror, at beboerne var flygtet, da ingen kroppe er fundet. De efterlod deres værktøj, keramik, møbler og til og med halvspist mad.

Pladsen blev opdaget i 1976 af Payson D. Sheets, en professor i antropologi ved University of Colorado Boulder i Boulder. Joya de Cerén kom på UNESCOs verdensarvsliste i 1993.

Galleri

Referencer

Eksterne links 
 UNESCO World Heritage Centre - Joya de Ceren Archaeoloical Site

Verdensarvsområder i Nord- og Sydamerika
El Salvador
Arkæologiske områder
Mayacivilisationen
What Makes You Beautiful

"What makes you beautiful" er en sang udført af det britisk-irske boyband One Direction. Det var bandets debutsingle og optrådte på deres debut studiealbum Up All Night fra 2011. Sangen er skrevet af Rami Yacoub, Carl Falk og Savan Kotecha og produceret af Yacoub og Falk. Sangen blev udgivet den 11. september 2011.

One Direction
Singler fra 2011
Svaleklire

Svaleklire (Tringa ochropus) er en sjælden yngletrækfugl i Danmark, men ret almindelig som trækgæst fra Fennoskandinavien. Svalekliren kan i flugten minde om en bysvale pga. sin hvide overgump. Den overvinter i tropisk Vestafrika eller i det sydvestlige Europa.

Svalekliren ligner tinksmeden, men er mørkere. Den kendes bedst på sin stemme, der er et klingende tuit-vit-vit. Til forskel fra de fleste andre vadefugle yngler svalekliren i fugtige skove med småsøer, hvor den ofte overtager gamle drosselreder. Den blev første gang fundet ynglende i Danmark i 1956. Siden har den bredt sig, og den har nu sin største bestand i Gribskov. Den er regnet som en truet art på den danske rødliste 2019.

Kilder og henvisninger 

 Klaus Malling Olsen, Danmarks fugle – en oversigt, Dansk Ornitologisk Forening 1992, .
 M. Beaman, S. Madge & Klaus Malling Olsen, Fuglene i Europa, Nordafrika og Mellemøsten, Gads Forlag 1998. .
 Beskrivelse af svaleklire på Dansk Ornitologisk Forenings hjemmeside.
 

Mågevadefugle
Georges Trombert

Georges Auguste Ernest Trombert (10. august 1874 i Genève – 27. februar 1949 i Lyon) var en fransk fægter, som deltog i OL 1920 i Antwerpen.

Trombert vandt to sølvmedaljer i fægtning under Sommer-OL 1920 i Antwerpen. Han var med på de franske hold som kom på andenpladserne i holdkonkurrencerne i sabel og fleuret.
Han vandt også en bronzemedalje under samme OL. Han kom på en tredjeplads i holdkonkurrencen i kårde.

Eksterne henvisninger 
 Profil på sportsreference.com  

Fægtere fra Frankrig
Colombias kaffelandskab

Colombias kaffelandskab (, "Kaffeaksen" eller Triángulo del Café, "Kaffens triangel") er et kulturlandskab i regionen Paisa i Colombia som er kendt sin kaffedyrkning og hovedparten af Colombias kaffeproduktion. Siden 2011 har kulturlandskabet været på UNESCOs Verdensarvsliste.

Kaffelandskabet ligger i tre af Colombias departementer: Caldas, Quindío og Risaralda. Disse er blandt de mindste og har en total areal om 13 873,km², omkring 1,2 % af Colombias territorium.

Verdensarvsområder i Colombia
Kaffelandskab
Sortklire

Sortklire (Tringa erythropus) er en almindelig trækgæst i Danmark fra Fennoskandinavien om efteråret, sjældnere om foråret. Den overvintrer i Sahel-zonen syd for Sahara og i mindre grad langs Vesteuropas og Middelhavets kyster. Det videnskabelige navn erythropus betyder 'med røde ben' (af græsk eruthros 'rød' og pous 'fod').

I forhold til rødben er sortkliren lidt større og har tydeligt længere næb. Den kan desuden kendes på sin stemme, der er et klart kly-vit. De første fugle nordfra ses allerede i juni. Det er som hos mange andre vadefugle hunnerne, der forlader ynglepladserne først .

Noter

Kilder 
 Klaus Malling Olsen, Danmarks fugle – en oversigt, Dansk Ornitologisk Forening 1992, .
 M. Beaman, S. Madge & Klaus Malling Olsen, Fuglene i Europa, Nordafrika og Mellemøsten, Gads Forlag 1998. .
  Wiktionarys definition på ordet eruthros
  Wiktionarys definition på ordet pous

Eksterne henvisninger 
 Beskrivelse af sortklire på Dansk Ornitologisk Forenings hjemmeside.

Mågevadefugle
Lucien Gaudin

Lucien Alphonse Paul Gaudin (født 27. september 1886 i Arras, død 23. september 1934 i Paris) var en fransk fægter som deltog i OL 1920 i Antwerpen, 1924 i Paris og 1928 i Amsterdam.

Gaudin blev olympisk mester to gange i fægtning under OL 1924 i Stockholm. Han var med på de franske hold der vandt holdkonkurrencerne i fleuret og kårde.

Fire år senere blev han olympisk mester to gange igen i fægtning. Han vandt de individuelle konkurrencer i fleuret og kårde. Han vandt også en sølvmedalje under samme OL, da han kom på en andenplads i holdkonkurrencen i fleuret.

Under OL 1920 vandt han også en sølvmedalje, da han kom på en andenplads i holdkonkurrencen i fleuret.

Han begik selvmord i 1934.

Referencer

Eksterne henvisninger 

 http://www.sports-reference.com/olympics/athletes/ga/lucien-gaudin-1.html 

Fægtere fra Frankrig
Personer der har begået selvmord
Lille gulben

Lille gulben (Tringa flavipes) er en vadefugl, der ses som en meget sjælden gæst i Danmark fra det nordlige Nordamerika. Det videnskabelige navn flavipes betyder 'med gule ben' (af latin flava 'gul' og pes 'fod').

Kilder 
 Klaus Malling Olsen, Danmarks fugle – en oversigt, Dansk Ornitologisk Forening 1992, .
  Wiktionarys definition på ordet flava
  Wiktionarys definition på ordet pes

Eksterne henvisninger 
 “DK listen” hos www.netfugl.dk  Lille gulben i Danmark

Mågevadefugle
Tullio Bozza

Tullio Bozza (født 3. februar 1891 i Napoli, død 13. februar 1922 smst) var en italiensk fægter, som deltog i OL 1920 i Antwerpen.

Bozza stillede ved OL 1920 op i kårde individuelt og som del af det italienske hold. I den individuelle konkurrence blev han nummer to i indledende runde, mens en syvendeplads i kvartfinalen blev endestationen for ham. I holdkonkurrencen deltog han kun i indledende runde. Italienerne endte med at blive olympiske mestre foran Belgien og Frankrig.

Bozza døde blot et par år efter OL som 31-årig efter alvorlig sygdom. Digteren Sibilla Aleramo havde haft et forhold til Bozza og skrev et digt til ham: "Endimione". Hun nævnte ham også i sin bog Selva d'amore fra 1947.

Referencer

Eksterne henvisninger 
 

Fægtere fra Italien
Deltagere for Italien ved sommer-OL 1920
Olympiske mestre fra Italien
The Album

The Album kan henvise til:

 The Album (ABBA-album), 1977
 The Album (Sanne Salomonsen-album), 2005
Damklire

Damklire (Tringa stagnatilis) er en vadefugl, der ses som en meget sjælden gæst i Danmark fra Rusland. Den overvintrer i tropisk og sydlige Afrika. Det videnskabelige navn stagnatilis betyder 'lever ved stillestående vand' (af latin stagnum 'stillestående vand').

Kilder 
 Klaus Malling Olsen, Danmarks fugle – en oversigt, Dansk Ornitologisk Forening 1992, .
  Wiktionarys definition på ordet stagnum

Eksterne henvisninger 
 Beskrivelse af damklire på Dansk Ornitologisk Forenings hjemmeside
 “DK listen” hos www.netfugl.dk  Damklire i Danmark

Mågevadefugle
The Album (Sanne Salomonsen-album)

The Album er det fjortende studiealbum af den danske sangerinde Sanne Salomonsen. Det blev udgivet den 28. februar 2005 på Copenhagen Records, som Salomonsen skrev kontrakt med for at genvinde det norske og svenske marked. Albummet er hovedsageligt skrevet af svenske musikere, og produceret af Óli Poulsen og Nikolaj Steen. The Album debuterede på førstepladsen af album-hitlisten, med 4500 solgte eksemplarer i den første uge. I juli 2005 modtog albummet platin for 40.000 solgte eksemplarer. The Album var det femtende bedst sælgende i 2005 i Danmark. I Sverige og Danmark solgte albummet samlet 60.000 eksemplarer.

Sanne Salomonsen deltog i marts 2005 i det svenske Melodi Grand Prix, Melodifestivalen med sangen "Higher Ground" som endte på en syvendeplads. I april udkom The Album på Universal Music i Sverige med "Higher Ground" som eneste nye nummer. Ifølge Salomonsen var formålet ikke at vinde konkurrencen: "For at være helt ærligt så var jeg ikke interesseret i at vinde [...] Men jeg kan bruge den enorme exposure, jeg har fået i Sverige, når min plade skal ud dér i april."

Spor

Hitlister og certificeringer

Ugentlige hitlister

Årslister

Certificeringer

Kilder 

Album fra 2005
Sanne Salomonsen-album
Virgilio Mantegazza

Virgilio Mantegazza (født 30. januar 1889 i Milano, død 3. juli 1928 smst) var en italiensk fægter, som deltog i OL 1924 i Paris.

Mantegazza deltog i kårdefægtning ved OL 1924, både individuelt og som del af det italienske hold. I den individuelle konkurrence blev han nummer to i sin pulje i indledende runde, derpå delt nummer ét i anden runde. Han vandt så sin semifinalepulje, men i finalen vandt han blot seks af sine elleve kampe og endte på sjettepladsen. I holdkonkurrencen var han kun med i første runde for Italien, der endte med at vinde bronze efter mestrene fra Frankrig og Belgien på andenpladsen. De øvrige fægtere på det italienske hold var Marcello Bertinetti, Giovanni Canova, Vincenzo Cuccia, Giulio Basletta og Oreste Moricca.

Referencer

Eksterne henvisninger 

Fægtere fra Italien
Personer fra Milano
Deltagere for Italien ved sommer-OL 1924
Olympiske bronzemedaljevindere fra Italien
Episoder af Glee

Glee er en musikalsk komedie-drama tv-serie, som i USA vises på kanalen FOX. Den blev skabt af Ryan Murphy, Brad Falchuk og Ian Brennan. Showet blev indledt med en pilotepisode, som blev sendt den 19. maj 2009, mens sæsonen i øvrigt startede med en episode den 9. september 2009. FOX bestilte oprindelig tretten episoder af Glee for at få showet klar til en fuld sæson med planlagt start den 21. september 2009, men bestilte yderligere ni episoder. Den resterende del af den første sæson blev vist ni uger i træk fra den 13. april 2010 og sluttede den 8. juni 2010, da sæsonfinalen blev transmitteret. Serien er nu i gang med sin sjette sæson.

Serien fokuserer på en high school showkor , også kendt som en Glee Club, på den fiktive William McKinley High School i Lima, Ohio. Will Schuester (Matthew Morrison) overtager koret efter den tidligere lærer (Stephen Tobolowsky), som er fyret for upassende samvær med en mandlig elev. Sammen med en gruppe af utilpassede teenagere forsøger Will at genskabe koret i sin tidligere herlighed, mens hans følelser udvikler sig for hans kollega Emma (Jayma Mays); samtidig skal han forsvare korets eksistens overfor cheerleadertræner Sue Sylvester (Jane Lynch). Serien sætter i høj grad fokus på de studerende i koret: deres relationer som par, deres kærlighed til sang og ønsket om popularitet, som skaber konflikter på grund af deres medlemskab af en lav-status klub, samt på de mange omskiftelser i livet på en high school og som en teenager.

Serieoversigt

Afsnit

Sæson 1 (2009–10)

Sæson 2 (2010–11)

Sæson 3 (2011–12)

Season 4 (2012–13)

Sæson 5 (2013–14)

Sæson 6 (2015)

Kilder
Henri Jobier

Louis Pierre Henri Jobier (6. juli 1879 – 25. marts 1930) var en fransk fægter som deltog i OL 1924 i Paris.

Jobier blev olympisk mester i fægtning under OL 1924. Han var med på det franske hold som vandt holdkonkurrencen i fleuret.

Eksterne henvisninger 
 http://www.sports-reference.com/olympics/athletes/jo/henri-jobier-1.html 

Fægtere fra Frankrig
Ödön Tersztyánszky

Ödön von Tersztyánszky (6. marts 1890 i Csákvár – 21. juni 1929 i Budapest) var en ungarsk fægter som deltog i OL 1924 i Paris og 1928 i Amsterdam.

Tersztyánszky blev olympisk mester i fægtning to gange under OL 1928 i Amsterdam. Han vandt den individuelle konkurrence og holdkonkurrencen i sabel.

Under OL 1924 vandt han en sølvmedalje i sabel, da han kom på andenpladsen i holdkonkurrencen.

Han vandt også en bronzemedalje under samme OL, da han kom på tredjepladsen i holdkonkurrencen i fleuret.

Tersztyánszky omkom i en bilulykke udenfor hovedstaden Budapest.

Eksterne henvisninger 

 http://www.sports-reference.com/olympics/athletes/vo/odon-von-tersztyanszky-1.html 

Fægtere fra Ungarn
Omkomne ved trafikulykker i Ungarn
Freedom (Sanne Salomonsen-album)

Freedom er det trettende studiealbum af den danske sangerinde Sanne Salomonsen. Det blev udgivet den 31. marts 2003 på Medley Records. Det er Sanne Salomonsens første studiealbum med originale sange siden 1996-albummet.

Freedom er indspillet i løbet af 2002, og er produceret af Óli Poulsen, DeadMono, Nikolaj Steen, og Infernal, mens sangskrivere tæller kendte navne som Ivan Pedersen, Søren Sko, og Søren Rasted, samt dance-duoen Infernal. Selv beskriver Sanne Salomonsen albummet som "en voksen popplade med nogle stærke sange, hvor man har lyst til at høre hele cd’en igennem. Og så håber jeg da, at jeg er nysgerrig – at jeg udforsker det, der sker musikalsk uden at blive utroværdig." Albummet blev en kommerciel succes med 55.000 solgte eksemplarer.

Spor 
Vokal produceret af Sanne Salomonsen og Ivan Pedersen.

Kilder 

Album fra 2003
Sanne Salomonsen-album
István Lichteneckert

István Lichteneckert (17. august 1892 i Budapest – 10. november 1929 smst) var en ungarsk fægter som deltog i OL 1924 i Paris.

Lichteneckert vandt en bronzemedalje i fægtning under OL 1924 i Paris. Han var med på det ungarske hold som kom på en tredjeplads i holdkonkurrencen i fleuret.

Eksterne henvisninger 
 http://www.sports-reference.com/olympics/athletes/li/istvan-lichteneckert-1.html 

Fægtere fra Ungarn
Guido Balzarini

Guido Balzarini (født 21. oktober 1874, død 1935) var en italiensk fægter, som deltog i OL 1924 i Paris.

Balzarini var ved OL 1924 med på det italienske hold i sabel. Han kæmpede dog kun i kvartfinalekampen mod USA, hvor han til gengæld vandt alle sine fire matcher. Italienerne vandt alle deres kampe og blev dermed olympiske mestre foran Ungarn og Nederlandene. Balzarini rundede sin 50-årsfødselsdag tre måneder efter OL, og han den ældste italienske guldmedaljevinder i historien.

Referencer

Eksterne henvisninger 
 

Fægtere fra Italien
Deltagere for Italien ved sommer-OL 1924
Olympiske mestre fra Italien
Bill D'Elia

Bill D'Elia er en amerikansk manuskriptforfatter, producer og instruktør. Han var en ledende producent af Boston Legal og Ally McBeal, og er medskaber og en ledende manuskriptforfatter til Judging Amy. Bill's ene søn er Chris D'Elia , en Los Angeles-baseret stand-up komiker, skuespiller og forfatter.

D'Elia voksede op i Queens, New York City, uddannet fra Ithaca College , og fik en kandidatgrad i kommunikationskunst i 1972 fra William Paterson University . I 1980'erne var han en succesfuld intruktør for tv-reklamer. I 1989 producerede og instrueret han filmen The Feud , baseret på en roman af Thomas Berger fra 1983. Filmen tiltrukket sig opmærksomhed fra Steven Bochco, som hyrede D'Elia til at instruere en episode af Doogie Howser, MD . D'Elia gik videre til instruerer episoder af talrige andre tv-serier, herunder Northern Exposure , Glee, Chicago Hope , The Practice , og Beverly Hills 90210.

Han har været nomineret til fem Emmy Awards for at instruerer (tre for Chicago Hope og én hver for Ally McBeal og Boston Legal).

Kilder og henvisninger

Eksterne henvisninger 
 
 

Tv-instruktører fra USA
Tv-producenter fra USA
Tv-forfattere fra USA